Speel-speel na asemrowende seks
Deur Elmari Mulder Craig (Beeld Junie 2014)
Sedert die boek Fifty Shades of Grey het die verkope van seksspeelgoed drievoudig toegeneem. Die geskiedenis van sekshulpmiddels strek egter 2500 jaar terug. Dokters het reeds sedert Hippokrates se tyd massering van die vulva beskryf. Die Bybel praat selfs daarvan. In Genesis en Hooglied word daar na ‘liefdesappels’ verwys en in Prediker na ‘Kapperkruid’ wat as seksopkikkers gebruik is.
Seksuele hulpmiddels sluit onder andere in: opvoedkundige boeke, masseerolies, smeermiddels en vibrators. Wees kreatief en ontdek sensuele hulpmiddels in jou huis. Dit gaan oor verskillende sensoriese gewaarwordinge. Dink aan vere, fluweel, ‘n tandeborsels, spuitroom en vrugte!
Seksuoloë meen dat seksuele hulpmiddels, presies dit is: hulpmiddels om julle sekslewe interessant en opwindend te maak. Seksuoloë skryf dit ook voor vir mense om gemaklik te raak met hul seksualiteit en vir paartjies wat seksuele probleme het. Byvoorbeeld, onvermoë om orgasme te kry, seksuele pyn, premature ejakulasie of erektiele disfunksie. Dilators as hulpmiddel word gebruik vir seksuele pyn as deel van ŉ spesifieke behandelingsprogram wat dikwels gespesialiseerde fisioterapeute insluit.
Die gebruik van kwaliteit smeermiddels is 'n moet. Die verhoog die gehalte van seks. Dit is 'n mite dat seksuele opwekking noodwendig vaginalesmering tot gevolg het. Die nuwe generasie smeermiddels het ŉ silikoon- of waterbasis. Dit hou lank en word nie taai of frimmelrig nie. Dit is ook doeltreffend wanneer die penis of die klitoris met die hand gestimuleer word.
Die eerste advertensie vir ’n vibrator is in 1899 geplaas. Die vibrator het deur die eeue ontwikkel tot waar ons vandag vibrators sien van die hoogste gehalte, meestal van silikoon wat die nuutste tegnologie inspan. Die beste vibrators kan jy laai soos jou selfoon. As julle vir die eerste keer met ’n vibrator wil eksperimenteer, gesels eers daaroor. Is ons albei gemaklik daarmee? Is daar enige reëls? Albei van julle behoort tot die gebruik daarvan in te stem.
Seksuele en sensuele hulpmiddels kan nuwe lewe blaas in 'n sekslewe wat in 'n voorspelbare, gemaklike roetine verval het
’n Goeie hulpmiddel vir daardie ontwykende orgasme as jy een van sowat 70% vroue is wat nie orgasme kan kry deur penetrasie alleen nie
Dit kan ook die druk verlig om so gou moontlik orgasme te kry, en op jou maat om so lank moontlik uit te hou
Help om jou lyf op nuwe maniere te ontdek
Sommige vibrators kan saam met penetrasie gebruik word
Dis ŉ oplossing vir seksuele frustrasie wanneer jy enkellopend is
Ideaal as jy weens ’n gestremdheid seksueel sukkel
Dié hulpmiddel speel ongetwyfeld ’n belangrike rol in seksuele vervulling. Die veelsydige, gelyktydige stimulasievermoë daarvan is uniek
Navorsing wys dat mense wat hulpmiddels gebruik meer seks en hoër libidos het
Dit sal jou liefdesmaat vervang
Jy sal nie weer daarsonder orgasme kry nie
Jy sal afhanklik raak daaraan en dit later verkies bo omgang
Mans is gekant daarteen
Dit maak inbreuk op intimiteit
Pasop vir goedkoop Chinese vibrators waaarvan die materiaal nie altyd veilig is nie. Higiëne is belangrik. Was jou vibrator met warm water en seep of gebruik skoonmaakmiddel wat spesiaal vir seksspeelgoed ontwikkel is. ’n ‘Seksuele gereedskapskis’ waarin julle al jul seksuele hulpmiddels en smeermiddels veilig, privaat, maar byderhand, kan bêre, is ’n goeie idee. Die vibrator behoort nie elke keer die hooffokus te wees nie maar hoort eerder jul verhouding te versterk.
Die vraag is nou waar koop ek kwaliteit seksuele hulpmiddels en kry ek professionele advies? Baie erkende seksuoloë verskaf so ŉ diens. Besoek gerus: www.tussendielakens.co.za
Seksuele hulpmiddels is egter nie ’n vereiste vir goeie of interessante seks nie. Uiteindelik gaan die liefdespel oor intimiteit, sensualiteit en wedersydse behoeftebevrediging. Enigiets is in die liefdespel toelaatbaar, mits dit niemand fisiese of emosionele skade berokken nie, en mits albei maats daartoe instem. Sit dus gerus speel-speel die pret terug tussen die lakens!
Kopiereg : Elmari Mulder Craig